**H O T Ă R Â R E A NR. 163**

**din 21 decembrie 2016**

**aprobarea introducerii în Inventarul bunurilor ce aparțin domeniului public al Municipiului Dej a imobilelor conform Anexei și transmiterea dreptului de administrare în favoarea județului Cluj, asupra terenului în suprafață de 10.700 m.p, aferent obiectivului ”Închiderea depozitelor neconforme de deșeuri din județul Cluj”**

**Consiliul local al Municipiului Dej,** întrunit în **ședința ordinară** din data de 21 decembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 26.2365 din data de 12 decembrie 2016, al Compartimentului Patrimoniu Public și Privat;

- Directiva Nr. 99/31/EC privind depozitarea deșeurilor;

- Calitatea Primăriei Municipiului Dej de membru al Asociației de Dezvoltare Intercomunitare ECO – Metropolitan Cluj;

- Documentul de poziție privind modul de implementare a proiectului Sistem de Management Integrat al Deșeurilor ;

- Aprobarea indicatorilor tehnico-economici din Studiul de Fezabilitate al proiectului Sistem de Management Integrat al Deșeurilor ;

- Aprobarea cofinanțării proiectului Sistem de Management Integrat al Deșeurilor;

- Contractul de finanțare al proiectului Sistem de Management Integrat al Deșeurilor Nr. 133.140 din data de 11 iulie 2011, încheiat intre Ministerul Mediului și Pădurilor și Consiliul Județean Cluj, proiect avizat favorabil în ședința de lucru a Comisiei economice din data de decembrie 2016;

În baza prevederilor Legii Nr. 213/1998, privind proprietatea publică și regimul juridic al acesteia;

Hotărârea Guvernului Nr. 1.031/1999 pentru aprobarea Normelor Metodologice privind înregistrarea în contabilitate a bunurilor care alcătuiesc domeniul public al statului și unităților administrativ teritoriale;

În temeiul prevederilor art. 36, alin. (2), lit. c), alin. (5), lit. a), art. 123, alin. (1) și art. 45, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** introducerea în Inventarul bunurilor ce aparțin domeniului public al Municipiului Dej a imobilelor conform Anexa care face parte integranta din prezenta hotărâre.

**Art. 2.** **Aprobă** transmiterea dreptului de administrare, în favoarea Județului Cluj, asupra terenului în suprafață de 10.700 m.p. având numărul cadastral 50346,50336,50347, aferent obiectivului de investiții "Închidere a depozitelor neconforme de deșeuri din județul Cluj, Rampa deșeuri ecologice CETAN.

**Art. 3.** Cu ducerea la îndeplinire a prevederilor prezentei hotărâri se încredințează Primarul Municipiului Dej, prin Direcția Tehnică și compartimentul Patrimoniu din cadrul Primăriei Municipiului Dej.

**Art. 4.** Prezenta hotărâre se comunică prin intermediul secretarului în termenul prevăzut de lege, Primarului Municipiului Dej, Asociației de Dezvoltare Intercomunitară ECO-METROPOLITAN Cluj precum și Prefectului Județului Cluj.

**Preşedinte de şedinţă,**

**Kovrig Anamaria Magdalena**

**Nr. consilieri în funcţie - 19**

**Nr. consilieri prezenţi - 16**

**Nr. voturi pentru - 16**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**